text: En ubeskrivelig glad vinder
  07 november 2015 kl. 19.40
  Sekunderne før afsløringen af vinderen af strikkedysten var ikke til at holde ud, men da Cathrin hørte sit navn, kom glædestårerne og champagnen.
  Bryllup var temaet for den sidste opgave i Den Store Strikkedyst. Og finalen blev næsten lige så smuk og rørende som et rigtigt bryllup.
  - Jeg har det helt fantastisk Jeg er ubeskrivelig glad, sagde en stolt og overrasket vinder af Den Store Strikkedsyt 2015, Cathrin Buron.
  Hun måtte flere gange diskret liste en finger ind bag brilleglasset og tørre glædestårerne væk, da sæsonens øvrige ni deltagere kom for at lykønske med førstepladsen, før alle skålede i champagne, og skiftede strikkepindene ud med kagegafler, og gik i gang med bryllupskagen.
  Du kan komme på besøg hjemme hos vinderen i Vennemose ved Tønder, når det direkte program Naboer på TV SYD+ besøger Cathrin Buron på tirsdag 10. november kl. 15.00. Programmet genudsendes som altid kl. 19.55 og kl. 22.35.
  